recursal/SuperWikiNEXT-32B huggingface dataset:
**জিন্নাহ টাওয়ার** অন্ধ্রপ্রদেশের গুণ্টুরে অবস্থিত একটি ঐতিহাসিক স্মৃতিস্তম্ভ। পাকিস্তানের জাতির জনক মুহাম্মদ আলী জিন্নাহর নামানুসারে নামকরণ করা হয়েছে। টাওয়ারটি শান্তি ও সম্প্রীতির প্রতীক হিসেবে মহাত্মা গান্ধী রোড এ অবস্থিত।

গঠন
---

টাওয়ারটি ছয়টি স্তম্ভের উপর নির্মিত হয়েছিল যা বিংশ শতাব্দীর প্রথম দিকে তৎকালীন মুসলিম স্থাপত্যের বৈশিষ্ট্যযুক্ত একটি গম্বুজের জন্য উন্মুক্ত ছিল। টাওয়ারটি বর্তমানে অবহেলা এবং ভঙুর অবস্থায় রয়েছে। রাজ্য প্রত্নতত্ত্ব বিভাগের মতে, টাওয়ারটির ৬০ বছরের বেশি ইতিহাস থাকলে সুরক্ষিত স্মৃতিস্তম্ভগুলির তালিকার আওতায় আনা যেতে পারে।

উৎপত্তি
-------

এর উৎপত্তি সম্বন্ধে, একটি গল্প হলো জিন্নাহের একজন প্রতিনিধি, জুডালিয়াকত আলি খান স্বাধীনতা পূর্ব যুগে গুণ্টুর পরিদর্শন করেছিলেন। প্রাক্তন তেলুগু দেশম পার্টি রাজ্যসভার সদস্য, এস.এম লালন বাশা এবং বর্তমান এপি রাজ্য সংখ্যালঘু কমিশনের চেয়ারম্যান এস.এম জিয়াউদ্দিন খানকে সংবর্ধনা দেন এবং তিনি মুসলিম লীগ নেতার সম্মানে নির্মিত একটি টাওয়ার পান।

অন্য বর্ণনামতে, দুজন পৌর চেয়ারম্যান, নাদিমপল্লী নরসিংহ রাও এবং তেল্লাকুলা জালায়া টাওয়ার নির্মাণের জন্য তাদের নিজ নিজ কার্যকালের সময় শান্তি ও সম্প্রীতির প্রতীক হিসাবে দায়িত্ব প্রাপ্ত ছিলেন।

তথ্যসূত্র
---------

1. ↑  Ajay Mankotia (২০ মে ২০১৫)। "Finding Kamala Nehru in Pakistan, Jinnah in Guntur"। *NDTV.com*।
2. ↑  "The Hindu : Tower of harmony in Guntur"। ২৭ অক্টোবর ২০০৩ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০২১।
3. ↑  Staff Reporter। "Jinnah Tower in a state of neglect"। *The Hindu*।
**মিস ওয়ার্ল্ড বাংলাদেশ** হচ্ছে বাংলাদেশে অনুষ্ঠিত একটি সুন্দরী প্রতিযোগিতা। ইভেন্টটি বিশ্বের সবচেয়ে পুরনো ও প্রধান আন্তর্জাতিক সুন্দরী প্রতিযোগিতা, মিস ওয়ার্ল্ডে বাংলাদেশকে অংশগ্রহণের সুযোগ দেওয়ার জন্য তৈরি করা হয়েছিল। মিস ওয়ার্ল্ড বাংলাদেশের বিজয়ী মিস ওয়ার্ল্ড প্রতিযোগীতায় বাংলাদেশকে প্রতিনিধিত্ব করে।

অক্টোবর ২০১৭ সালে, জান্নাতুল নাঈম এভ্রিল প্রথমবারের মতো **মিস ওয়ার্ল্ড বাংলাদেশ** নির্বাচিত হন। এক সপ্তাহ পরে এভ্রিলের *মিস ওয়ার্ল্ড বাংলাদেশ* খেতাব বাদ দেওয়া হয়। পরবর্তীতে জানা গিয়েছিল যে তার বয়স ১৬ বছর নয়, ২৩ বছর এবং তিনি বিবাহিত। তার বিরুদ্ধে বিয়ের তথ্য গোপনের অভিযোগ আনা হয়। অভিযোগ প্রমাণিত হওয়ায় জান্নাতুল নাঈমকে দেওয়া এই খেতাব বাতিল করা হয়। পরবর্তীতে প্রতিযোগিতার পাঁচ দিন পর, প্রতিযোগিতায় দ্বিতীয়-স্থান অধিকার করা জেসিয়া ইসলামকে "মিস ওয়ার্ল্ড বাংলাদেশ" হিসেবে ঘোষণা দেওয়া হয়। মিস ওয়াল্ড প্রতিযোগিতায়, তিনি ষষ্ঠ গ্রুপে হেড টু হেড চ্যালেঞ্জ পর্বে বিজয়ী হন ও শীর্ষ ৪০-এ যান।

ইভেন্ট সম্পর্কে
---------------

এন্টার শোবিজ ও ওমিকন এন্টারটেইনমেন্ট মিস ওয়ার্ল্ড বাংলাদেশকে দেশের প্রথম জাতীয় প্রতিযোগিতায় পরিণত করেছে। ইভেন্টেটির লক্ষ্য হচ্ছে নারীর ক্ষমতায়ন এবং আন্তর্জাতিক স্তরে বাংলাদেশকে প্রতিনিধিত্ব করার সুযোগকে সমর্থন করা।

বিজয়ী এবং রানার্স-আপ
---------------------

| বছর | মিস ওয়ার্ল্ড বাংলাদেশ | আদি শহর | মিস ওয়ার্ল্ডে স্থান | বিশেষ পুরস্কার |
| --- | --- | --- | --- | --- |
|
|
|
|
|
|
|
|
| ২০১৭ |
| জান্নাতুল নাঈম এভ্রিল | তিনি পূর্বে বিবাহিত জানার পর মুকুট বাতিল |
| জেসিয়া ইসলাম | ঢাকা | শীর্ষ ৪০ |  |
|
| ২০১৮ | জান্নাতুল ফেরদৌস ঐশী | বরিশাল | শীর্ষ ৩০ |  |
| ২০১৯ | রাফাহ নানজীবা তোরসা | চট্টগ্রাম | স্থানবিহীন |  |
| ২০২০ |  |  |  |  |

আরও দেখুন
---------

* মিস বাংলাদেশ
* মিস ইউনিভার্স বাংলাদেশ

তথ্যসূত্র
---------

1. ↑  "'Miss World Bangladesh 2017' launched"। *theindependentbd.com*। ২০১৮-০২-১২ তারিখে মূল থেকে আর্কাইভ করা। সংগ্রহের তারিখ ২০১৮-০২-১২।
2. ↑  "মিস ওয়ার্ল্ডের ফাইনালে জেসিয়া"। *দৈনিক প্রথম আলো*। ১২ নভেম্বর ২০১৭। সংগ্রহের তারিখ ১৯ নভেম্বর ২০১৭।

বহিঃসংযোগ
---------


উইকিমিডিয়া কমন্সে **মিস ওয়ার্ল্ড বাংলাদেশ** সংক্রান্ত মিডিয়া রয়েছে।

* দাপ্তরিক ওয়েবসাইট  ওয়েব্যাক মেশিনে আর্কাইভকৃত ৫ জুলাই ২০২২ তারিখে
* ফেসবুকে মিস ওয়ার্ল্ড বাংলাদেশ
ইউরিক অ্যাসিড এর রাসায়নিক কাঠামো।
শক্তি এবং বৃদ্ধির প্রয়োজনে জীব (উদ্ভিদ এবং প্রাণী) খাদ্য গ্রহণ করে । খাদ্যদ্রব্যগুলোর পরিপাক এবং বিপাক এর কালে কিছু অপ্রয়োজনীয় পদার্থ সৃষ্টি করে । অপ্রয়োজনীয় এবং ক্ষতিকর বস্তুগুলো একটি বিশেষ প্রক্রিয়ায় দেহ থেকে নিষ্কাষিত হয় । প্রক্রিয়াটির নাম **রেচন**।

নিঃসরণ বা বহিঃষ্করণ এবং রেচন এক নয় । নিঃসরণে বস্তুসমূহ কোষ নির্গত হওয়ার পর নির্দিষ্ট কাজ সম্পন্ন করে । রেচন প্রক্রিয়ায় নিষ্কাষিত বস্তুগুলোকে বলা হয় রেচন পদার্থ । রেচন পদার্থগুলো সাধারণত ক্ষারীয় হয় । রেচন প্রক্রিয়ায় অংশগ্রহণকারী অঙ্গগুলোকে বলা হয় রেচন অঙ্গ ।

প্রাণীদের রেচনঃ
---------------

ভার্টেব্রেটা প্রজাতির প্রানীদের প্রধান রেচন অঙ্গ হল বৃক্ক, ফুসফুস, যকৃৎ এবং ত্বক ।

এককোষী জীবসমূহে রেচন পদার্থসমূহ সরাসরি কোষের বাইরে নির্গত হয় ।

জলজ প্রাণী সমূহ বর্জ্য পদার্থ হিসেবে সাধারনত অ্যামোনিয়া ত্যাগ করে । অ্যামোনিয়া উচ্চমাত্রায় দ্রবণীয় বলে পানিতে এটা দ্রবীভূত থাকে ।

পাখিরা নাইট্রোজেনজাত বর্জ্য পদার্থ ইউরিক অ্যাসিড ত্যাগ করে ।

ইনসেকটা পর্বের প্রাণীদের ম্যালপিজিয়ান নালিকা নামক রেচন অঙ্গ থাকে । ম্যালপিজিয়ান নালিকা রেচন পদার্থ সমূহ দেহের বাইরে ত্যাগ করে । কিছু রেচন পদার্থ মালপিজিয়ান নালিকায় আজীবনের জন্য সঞ্চিত থাকে ।

উদ্ভিদের রেচনঃ
--------------

প্রাণীদের তুলনায় উদ্ভিদের বিপাক ক্রিয়া ধীরগতিতে সম্পন্ন হয় এবং উদ্ভিদের নির্দিষ্ট রেচন অঙ্গ না থাকায় বর্জ্য পদার্থের নিষ্কাশন ও একটি ধীর প্রক্রিয়া ।

সবুজ উদ্ভিদ এবং ক্লোরোফিলবিহীন উদ্ভিদ অন্ধকারে শ্বসন এর সময় বর্জ্য পদার্থ হিসেবে কার্বন ডাই অক্সাইড এবং জল উৎপন্ন করে । কার্বন ডাই অক্সাইড দিনের বেলা সালোকসংশ্লেষণে ব্যবহৃত হয়ে যায়। সালোকসংশ্লেষণে উৎপন্ন অক্সিজেন স্টোমাটা, আন্তঃকোষীয় ছিদ্র ইত্যাদির মাধ্যমে বের করে দেওয়া হয় । উদ্ভিদের অতিরিক্ত পানি প্রস্বেদন এর মাধ্যমে বের করে দেওয়া হয় । গাছের ঝরে যাওয়া পাতাতেও কিছু রেচন পদার্থ সঞ্চিত থাকতে দেখা যায়।

তথ্যসূত্রঃ
----------
***রেইন রেইন গো অ্যাওয়ে*** হল ইংরেজি ভাষার একটি জনপ্রিয় নার্সারি ছড়া। রাউড ফোক সং ইন্ডেক্সে এর নং হল ১৯০৯৬।

প্রেক্ষাপট
----------

এই দ্বিপদী ছড়াটির উচ্চারণে কিছু ভিন্নতা ও অন্যান্য কিছু রূপ রয়েছে। তবে সবচেয়ে বেশি প্রচলিত ও আধুনিকটি হলো-

রেইন, রেইন গো অ্যাওয়ে
কাম এগেইন এনাদার ডে

উৎস
---

একই রকম ছড়া প্রাচীন গ্রিসের মতো অনেক সমাজেই পাওয়া যেতে পারে। আধুনিক ইংরেজি ছড়াগুলোতে এর সূচনা হয় অন্তত ১৭ শতকে। জেমস হোয়েল  তার প্রবাদরচনা বইতে লিখেছেন:

রেইন রেইন গো টু স্পেনঃ ফেয়ার ওয়েদার কাম এগেইন।
তখনকার সময়ে শিশুদের মুখে প্রচলিত, আধুনিক সংস্করণের সাথে অনেকটাই মিলে যায়, ১৬৮৭ সালে এমনটাই লিপিবদ্ধ করেছিলেন জন আরবেরি। তিনি এটির নাম "চার্ম এওয়ে দ্যা রেইন....." হিসেবে লিপিবদ্ধ করেন:

রেইন, রেইন গো এওয়ে,
কাম এগেইন ওন সানডে
এর পরিবর্তে কিছু বিস্তৃত ভিন্নতাও দেখা যায়। যেমনঃ "মিডসামার ডে", "ওয়াসিং ডে", "ক্রিসমাস ডে", এবং "মারথা'স ওয়েডিং ডে"।

১৯ শতকের মাঝামাঝি জেমস ওরচার্ড হেলিওয়েল একটি রূপ সংগ্রহ ও প্রকাশ করেন। আর সেটি ছিল এমন-

রেইন, রেইন গো অ্যাওয়ে
কাম এগেইন এনাদার ডে
লিটল আর্থার ওয়ান্টস্ টু প্লে
১৯ শতকের শেষের বইগুলো ছড়াটি এভাবে অনুসরণ ও প্রকাশ করে আসছে-

রেইন,রেইন
গো অ্যাওয়ে,
কাম এগেইন
এপ্রিল ডে
লিটল জনি ওয়ান্টস্ টু প্লে

তথ্যসূত্র
---------

1. ↑  আই. ওপি এবং পি. অপি,  *দ্য অক্সফোর্ড ডিকশনারি অফ নার্সারি রাইমস*  (অক্সফোর্ড বিশ্ববিদ্যালয় প্রেস, ১৯৫১, ২য় সংস্করণ, ১৯৯৭), পৃষ্ঠা ৩৬০।
2. ↑  *Diagnostic Reference Index of Clinical Neurology*। Elsevier। ১৯৮৬। পৃষ্ঠা Ref–1a–Ref–70। আইএসবিএন 978-0-409-90016-3।
বিষ্ণু রমণ দত্ত(১৯৩২-)ত্রিপুরার একজন প্রখ্যাত লেখক, অভিনেতা, কবি এবং ত্রিপুরার একমাত্র জীবিত কবিয়াল।

জন্ম
----

জন্ম ১৯৩২ সালে তৎকালীন ত্রিপুরা জেলার (বর্তমান কুমিল্লা)হাজিগঞ্জ থানাধীন রাজারগাঁও গ্রামে।

সাহিত্যে অবদান
--------------

তার রচিত বহু গান, পালাকীর্তন, নাটক, কবিতা, ও ছড়া ইত্যাদি রয়েছে। তন্মধ্যে 'ঝরের গান', 'বিষ্ণু দত্তের গান' 'গীত মাধুরী' ও যাত্রা পালা 'শতাব্দির সংকেত' উল্লেখযোগ্য।

পুরস্কার সমূহ
-------------

২০০৪ সালে অদ্বৈত মল্ল বর্মণ পুরস্কার পান,২০০৭ সালে সরোজিনী সরকার স্মৃতি পুরস্কার এবং ত্রিপুরা সংস্কৃতি সমন্বয় কেন্দ্রের ৩য় রাজ্য সম্মেলনে ও ২০০৯ সালে বৈঠকি ঘরানা দ্বারা সংবর্ধনা পান।

আমার তীর্থ শ্যামল ত্রিপুরা
--------------------------

তার গান "আমার তীর্থ শ্যামল ত্রিপুরা..." একটি যুগান্ত জয়ী গান, এই গান একসময় ত্রিপুরার প্রতিটি কণ্ঠে ধ্বনিত হত। তখন ত্রিপুরা রাজ্যে সন্ত্রাস বাদের ঝড় উঠেছে, বাঙালিদের তাড়ানোই হয়ে উঠেছিলো একদল আদিবাসী সন্ত্রাসিদের উদ্দেশ্য, তখন এই চারন কবি গেয়ে উঠলেন "...জাতি উপজাতি মিলি

```
              আবাল্য যার ধুলায় খেলি
              একই সুখে দুখে জীবন গড়া..."
```

তথ্যসূত্র
---------
**ন্যাশনাল চিলড্রেনস মিউজিয়াম** হল ওয়াশিংটন, ডিসি শহরের একটি শিশু জাদুঘর এবং বিজ্ঞান কেন্দ্র। এটি ১২ বছর বয়স পর্যন্ত শিশুদের এবং তাদের পরিবারকে বিজ্ঞান, প্রযুক্তি, প্রকৌশল, শিল্প এবং গণিত অন্বেষণকারী ইন্টারেক্টিভ প্রদর্শনের মাধ্যমে পরিবেশন করার উদ্দেশ্যে তৈরি হয়েছিলো।

১৯৭৪ সালে প্রতিষ্ঠিত হয়ে জাদুঘরটি ১৯৭৯ থেকে ২০০৪ পর্যন্ত ২২০ এইচ স্ট্রিট, এনই এ পরিচালিত হয়েছিল।এটি ২০০৯ সাল পর্যন্ত "দেয়ালবিহীন জাদুঘর" হিসেবে কাজ করে, যখন এটি মেরিল্যান্ডের ন্যাশনাল হারবারে একটি নতুন অবস্থানে খোলা হয়েছিল।এটা ২০১৫ সালে বন্ধ হয়ে যায়। কোভিড -১৯ বিধিনিষেধের কারণে বন্ধ হওয়ার আগে ওয়াশিংটনের ডাউনটাউনের রোনাল্ড রিগান বিল্ডিংয়ে ২০২০ সালের ২৪ ফেব্রুয়ারি একটি নতুন অবস্থান খোলা হয়েছিল। 

জাদুঘরের মিশন শিশুদের যত্ন এবং বিশ্ব পরিবর্তন করার জন্য সকলকে অনুপ্রাণিত করা।২০০৩ সালে কংগ্রেস একটি মার্কিন স্বীকৃত সাংস্কৃতিক ও শিক্ষাপ্রতিষ্ঠানের প্রয়োজন চিহ্নিত করে যখন জাদুঘরটি একটি মার্কিন কংগ্রেসনাল উপাধি পেয়েছিল।

তথ্যসূত্র
---------

1. ↑  "National Children's Museum Opens in DC"। *NBC4 Washington* (ইংরেজি ভাষায়)। সংগ্রহের তারিখ ২০২০-০২-২৫।
সরলা মন্দির
**জগৎসিংহপুর জেলা**(ওড়িয়া: ଜଗତସିଂହପୁର ଜିଲ୍ଲା, প্রতিবর্ণী. **জগতসিংহপুর জিল্লা**) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিষ্টাব্দে) পূর্বতন কটক জেলা থেকে নতুন জগৎসিংহপুর জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর জগৎসিংহপুর শহরে অবস্থিত এবং জগৎসিংহপুর মহকুমা নিয়ে গঠিত৷

নামকরণ
------

ব্রিটিশ ইস্ট ইন্ডিয়া কোম্পানির আগমনের পুর্বে জগৎসিংহপুর শহরটি হরিহরপুর নামে প্রসিদ্ধ ছিলো৷ পরবর্তীকালে ওড়িশাতে মারাঠা সাম্রাজ্যের পত্তন ঘটলে তারা ১১৫৫ বঙ্গাব্দে(১৭৪৮ খ্রিষ্টাব্দে) এই অঞ্চলে কর আদায়ের জন্য জগৎ সিংহ-কে নিয়োগ করেন৷ বহুবছর কোনো বিরোধ বা প্রজাবিদ্রোহ ব্যাতিরেকে তিনি কর আদায়ে সফল হন৷ তার সুশাসনের জন্য হরিহরপুর ধীরে ধীরে জগৎসিংহপুর নাম ধারণ করে৷

ইতিহাস
------

ঐতিহাসিক আন্দোলন
----------------

ভূপ্রকৃৃতি
----------

অর্থনীতি
--------

অবস্থান
-------

*জেলাটির উত্তরে ওড়িশা রাজ্যের কেন্দ্রাপড়া জেলা*৷ *জেলাটির দক্ষিণ পশ্চিমে(নৈঋত) ওড়িশা রাজ্যের পুরী জেলা*৷ *জেলাটির পশ্চিমে ওড়িশা রাজ্যের কটক জেলা*৷ *জেলাটির উত্তর পশ্চিমে(বায়ু) ওড়িশা রাজ্যের কটক জেলা*৷ জেলাটির দক্ষিণ ও পশ্চিমাংশে বঙ্গোপসাগর অবস্থিত৷

জেলাটির আয়তন ১৬৬৮ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.০৭%৷

ভাষা
----

জগৎসিংহপুর জেলায় প্রচলিত ভাষাসমূহের পাইচিত্র তালিকা নিম্নরূপ -





২০১১ অনুযায়ী জগৎসিংহপুর জেলার ভাষাসমূহ

  **ওড়িয়া** (৯২.৩২%)  **উর্দু** (৩.৭১%)  **বাংলা** (২.৪৪%)  **তেলুগু** (০.৬৫%)  অন্যান্য (০.৮৮%)

ধর্ম
----

জনসংখ্যার উপাত্ত
----------------

মোট জনসংখ্যা ১০৫৭৬২৯(২০০১ জনগণনা) ও ১১৩৬৯৭১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৯তম৷ ওড়িশা রাজ্যের ২.৭১% লোক জগৎসিংহপুর জেলাতে বাস করেন৷ জেলার জনঘনত্ব ২০০১ সালে ৬৩৪ ছিলো এবং ২০১১ সালে তা বৃদ্ধি পেয়ে ৬৮২ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ৭.৫০% , যা ১৯৯১-২০১১ সালের ১৩.২৬% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৬৮(সমগ্র) এবং শিশু(০-৬ বৎ) লিঙ্গানুপাত ৯২৯৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃৃতি
------------------

শিক্ষা
------

জেলাটির স্বাক্ষরতা হার ৭৯.০৮%(২০০১) তথা ৮৬.৫৯%(২০১১)৷ পুরুষ স্বাক্ষরতার হার ৮৮.৫৫%(২০০১) তথা ৯২.৩৮%(২০১১)৷ নারী স্বাক্ষরতার হার ৬৯.২৮%(২০০১) তথা ৮০.৬৩% (২০১১)৷ জেলাটিতে শিশুর অনুপাত সমগ্র জনসংখ্যার ৯.৭০%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. 1 2
**মো. কেরামত আলী জামে মসজিদ** বাংলাদেশের মৌলভীবাজার জেলার কমলগঞ্জ উপজেলার কেরামত নগরে অবস্থিত একটি মসজিদ। ষাটের দশকে মুঘল স্থাপত্যের অনুকরণে নির্মিত তিন গম্ভুজবিশিষ্ট আকর্ষণীয় ‘মো. কেরামত আলী জামে মসজিদ’টির প্রতিষ্ঠাতা প্রখ্যাত রাজনীতিবিদ ও দানশীল ব্যক্তিত্ব আলহাজ্ব মো. কেরামত আলী।

ইতিহাস
------

মো. কেরামত আলী জামে মসজিদের প্রধান ফটক
১৯৬৭ সালে মো. কেরামত আলী জামে মসজিদটি নির্মাণ করেন প্রখ্যাত রাজনীতিবিদ ও দানশীল ব্যক্তিত্ব আলহাজ্ব মো. কেরামত আলী। পরবর্তীতে তাঁর নামানুসারেই মসজিদটির নামকরণ করা হয়।

স্থাপত্যশৈলী
------------

মো. কেরামত আলী জামে মসজিদের সম্মুখভাগ
মসজিদটির মধ্যখানে একটি বড় গম্ভুজ ও দু’পাশে অপেক্ষাকৃত দুটি ছোট গম্ভুজ এবং চারপাশের চার কোণায় চারটি লম্বাকৃতির সুউচ্চ মিনার রয়েছে। মূল্যবান ইরানি পাথর দ্বারা নির্মিত মসজিদের গম্বুজের কারুকাজ কালের পরিক্রমায় হারিয়ে গেলেও অত্যাধুনিক মোজাইক ও মার্বেল পাথর দ্বারা নির্মিত মসজিদের ভেতর ও বাইরের বেশিরভাগ কারুকাজ-নকশা এখনও বর্তমান । এছাড়াও মসজিদ সংলগ্ন ইমাম-মুয়াজ্জিনদের থাকার জন্য মনোরম কোয়ার্টার, বড় পুকুর ঘাট ও অজুখানা বিদ্যমান রয়েছে। 

মো. কেরামত আলী জামে মসজিদের গম্বুজের ভেতরের অংশ
মো. কেরামত আলী জামে মসজিদের ভেতরের অংশ
মুঘল স্থাপত্যের অনুকরণে নির্মিত এমন আকর্ষণীয় মনোমুগ্ধকর ও ব্যয়বহুল নির্মাণশৈলী মসজিদের সৌন্দর্যবর্ধনের পাশাপাশি একক স্বতন্ত্র বৈশিষ্ট প্রকাশ করে। এই মসজিদে একসাথে সালাত আদায় করতে পারেন সহস্রাধিক মানুষ।

পর্যটক
------

এই মসজিদে জুম’আর দিন শতশত মানুষ সালাত আদায় করতে দূর-দূরান্ত থেকে ছুটে আসেন। আবার অনেকে মসজিদটির সৌন্দর্য উপভোগ করতেও মাঝেমধ্যে এখানে হাজির হন। এমন ব্যতিক্রমধর্মী দৃষ্টিনন্দন স্থাপত্যকীর্তি নিঃসন্দেহে দর্শনীয় স্থান হিসেবে উপভোগ্য।

তথ্যসূত্র
---------

1. ↑  *দানবীর আলহাজ্ব কেরামত আলী ও মোঃ মুহিবুর রহমান জীবন*। নাজমুর রহমান শাহীন। ২০১৫। পৃষ্ঠা ৪৩।
2. ↑  *ইতিহাসের পাতা থেকে দানবীর মৌলভী মকবুল আলী*। পাপড়ী প্রকাশনী,। ২০১৯। পৃষ্ঠা ৪৫। আইএসবিএন 9789849374718।
3. ↑  *দানবীর আলহাজ্ব কেরামত আলী ও মোঃ মুহিবুর রহমান জীবন*। নাজমুর রহমান শাহীন। ২০১৫। পৃষ্ঠা ৪৩।
4. ↑  *ইতিহাসের পাতা থেকে দানবীর মৌলভী মকবুল আলী*। পাপড়ী প্রকাশনী,। ২০১৯। পৃষ্ঠা ৪৫। আইএসবিএন 9789849374718।
**জঙ্গলকন্যা সেতু**  বা *ভসরাঘাট সেতু*  হল ঝাড়গ্রাম জেলার নয়াগ্রাম-এ অবস্থিত একটি সেতু। এই সেতুটি ২০১৬ সালে চালু হয়। এই সেতুটি সুবর্ণরেখা নদীর উপর নির্মিত হয়েছে সেতুটি প্রায় ১.৪৭২ কিলোমিটার (০.৯১৫ মা) দীর্ঘ।এটি পশ্চিমবঙ্গের দীর্ঘতম সেতু।এত দিন নয়াগ্রাম থেকে গোপীবল্লভপুর হয়ে খড়গপুর আসতে পাড়ি দিতে হত প্রায় ৯৫ কিলোমিটার রাস্তা৷ ১.৪৭২ কিমি লম্বা এই জঙ্গলকন্যা সেতু ধরে নয়াগ্রাম-কেশিয়ারি হয়ে খড়গপুর পৌঁছতে পাড়ি দিতে হবে মাত্র ৪৫ কিলোমিটার পথ৷

নির্মানের ইতিহাস
----------------

নয়াগ্রাম ও কেশরির মাঝে বয়েচলেছে সুবর্ণরেখা।ফলে এই এলাকার যোগাযোগের প্রদান বাধা এই নদী।২০১১ সালে মুখ্যমন্ত্রী মমতা বন্দ্যোপাধ্যায় ভসরাঘাট সেতু নির্মানের ঘোষণা করেন।তবে এখানে আগে থেকেই অস্থায়ী সেতু ছিল ।যা প্রতিবছর নির্মান করা হত এবং বর্ষার সময় ভেঙ্গে যেতো।এর পর কংক্রিটের সেতু নির্মান শুরু হয়।প্রায় তিন কিলোমিটার এই সেতুর নির্মান শেষ হয় ২০১৬ সালে।ওই বছরের ১১ ফেব্রুয়ারি সেতুটি উদ্ভোদন করেন মুখ্যমন্ত্রী মমতা বন্দ্যোপাধ্যায়।

দূর্ঘটনা
--------

জেলার কেশিয়াড়ী ও নয়াগ্রাম এর সংযোগকারী জঙ্গলকন্যা সেতু গত ১১ তারিখে উদ্বোধনের ১৫ দিন পর ২৬ ফেব্রুয়ারি (২০১৬) সেতুর পিলারে (রেলিং) নিয়ন্ত্রণ হারিয়ে ধাক্কা মারে একটি যাত্রীবাহী বাস৷ পঞ্চাশ জন যাত্রী নিয়ে মেদিনীপুর থেকে নয়াগ্রাম যাচ্ছিল বেসরকারি বাসটি৷ অত্যন্ত দ্রুতগতিতে যাচ্ছিল বাসটি৷ জঙ্গলকন্যা সেতুতে ওঠার সময়ে পিলারে ধাক্কা মারে বাসটি৷

আরও দেখুন
---------

* পশ্চিমবঙ্গের সেতুসমূহের তালিকা

তথ্যসূত্র
---------

1. ↑  "ভরসার সেতু ঘিরে আবেগ ভাসল জঙ্গলমহল"।
2. 1 2  "নতুন সেতু চালু হলে কমবে দুর্ভোগ, খরচও"।
3. ↑  "সুবর্ণরেখা বাঁধ-প্রকল্প নিয়ে সংশয় বাড়ছেই"।
4. ↑  "উদ্বোধনের ১৫ দিনের মাথায় মুখ্যমন্ত্রীর জঙ্গলকন্যা সেতুর পাঁচিল ভেঙে ঝুলছে বাস"।

বহিঃসংযোগ
---------

| * দে
* স
পশ্চিমবঙ্গের সেতু |
| --- |
| সড়ক সেতু | 
* ঈশ্বর গুপ্ত সেতু
* গৌরাঙ্গ সেতু
* জঙ্গলকন্যা সেতু
* নিবেদিতা সেতু
* লালগড় সেতু
* হাওড়া সেতু (রবীন্দ্র সেতু)
* মাতলা সেতু
* বিদ্যাসাগর সেতু
* বনবিবি সেতু
* ফারাক্কা সেতু
* হাতানিয়া দোয়ানিয়া সেতু
* করোনেশন সেতু

 |
| রেল সেতু | 
* জুবিলি ব্রিজ
* নশিপুর রেল সেতু
* সম্প্রীতি সেতু

 |
| সড়ক-রেল সেতু | 
* ফারাক্কা বাঁধ
* বিবেকানন্দ সেতু

 |
হাসপাতাল ভবন
**জাতীয় মানসিক স্বাস্থ্য ইনস্টিটিউট ও হাসপাতাল** হলো স্বাস্থ্য ও পরিবার কল্যাণ মন্ত্রণালয়ের অধীনে তৈরি করা প্রতিষ্ঠান ও কেন্দ্রগুলোর মধ্যে একটি। এটি ঢাকার একমাত্র সরকারি মানসিক হাসপাতাল ও মানসিক স্বাস্থ্য সংগঠন।

ইতিহাস
------

এটি ১৯৮১ সালে শহীদ সোহরাওয়ার্দী মেডিকেল কলেজ ও হাসপাতালের একটি মানসিক স্বাস্থ্য প্রশিক্ষণ সংস্থা হিসেবে প্রতিষ্ঠিত হয়। প্রতিষ্ঠার দুই বছর পর, সরকার এটিকে একটি পৃথক সত্তা হিসাবে একটি আলাদা ভবনে স্থানান্তর করার সিদ্ধান্ত নেয়। এরপর ১৯৮৬ সালে স্যার সলিমুল্লাহ মেডিকেল কলেজে স্বতন্ত্র প্রতিষ্ঠানের যাত্রা শুরু হয়। ৫০ শয্যার প্রতিষ্ঠানটির নামকরণ হয় মানসিক স্বাস্থ্য ও গবেষণা ইনস্টিটিউট। ১৯৯৩ সালে প্রতিষ্ঠানটির ঠিকানা পরিবর্তন করে ঢাকা মেডিকেল কলেজে আনা হয়। ১৯ অক্টোবর ১৯৯২-এ এটি তার বর্তমান ঠিকানায় তার বর্তমান ভবনে স্থানান্তরিত হয় এবং ১০০ শয্যায় বর্ধিত করা হয়।

ইনস্টিটিউটের রেজিস্ট্রারকে গ্রেপ্তারের প্রতিবাদে ২০২০ সালে এর সমস্ত ডাক্তার ও কর্মীরা ধর্মঘটে পালন করে। দুর্নীতি ও দালালির অভিযোগে রেজিস্ট্রারকে গ্রেপ্তার করা হয়েছিলো।

বৈশিষ্ট্য
---------

ইনস্টিটিউটে হাসপাতালে ৪০০ শয্যা রয়েছে। প্রতিষ্ঠানটির ভবনটি ৭২৪৩.৮৭৩ বর্গমিটার জমির ওপর নির্মিত। হাসপাতালে ৪৪ জন নিয়মিত চিকিৎসক রয়েছেন। ১৮৪ সদস্যের ইনস্টিটিউটে প্রাপ্তবয়ষ্ক মনোরোগবিদ্যা, শিশুরোগ ও উন্নয়ন মনোরোগবিদ্যা, প্রাপ্তবয়স্ক মনোরোগবিদ্যা ও সম্প্রদায়িক মনোরোগবিদ্যা, রেডিওলজি, অ্যানেস্থেসিওলজি, প্যাথলজি এবং সমাজকল্যাণ বিভাগ রয়েছে। শিশুদের জন্য একটি বিশেষ বিভাগও রয়েছে। প্রতিষ্ঠানটি মানসিক স্বাস্থ্য বিষয়ে প্রশিক্ষণও প্রদান করে। এখানে কম খরচে চিকিৎসা সেবা দেওয়ার ব্যবস্থা আছে।

তথ্যসূত্র
---------

1. 1 2  "Director"। *NIMH*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Dinesh Bhugra (১৬ জানুয়ারি ২০১৫)। *Routledge Handbook of Psychiatry in Asia*। পৃষ্ঠা 41। আইএসবিএন 978-0367581732।
3. ↑  S M Yasir Arafat (১২ অক্টোবর ২০১৯)। "An update on mental health services"। *The Financial Express*।
4. ↑  Akter, Munni (১৯ নভেম্বর ২০২০)। "বাড়লো মানসিক স্বাস্থ্য চিকিৎসকদের কর্মবিরতি, শীঘ্রই পরিস্থিতি স্বাভাবিক হওয়ার আশা সরকারের"। *BBC*।
5. ↑  Ahmed, Jakiya (১৯ নভেম্বর ২০২০)। "মানসিক স্বাস্থ্য ইনস্টিটিউটে দালাল কারা?"। *Bangla Tribune*। ২০ জুন ২০২২ তারিখে মূল থেকে আর্কাইভ করা। সংগ্রহের তারিখ ১৯ জুন ২০২২।
6. ↑  "200 general beds added to National Institute of Mental Health"। *The Business Standard*। ২৭ অক্টোবর ২০২১।
7. ↑  Mathin, Sasbati (৭ অক্টোবর ২০১৫)। "মনের চিকিৎসায় জাতীয় মানসিক স্বাস্থ্য ইনস্টিটিউট ও হাসপাতাল"। *NTV Online*।
8. ↑  "১০ টাকায় স্বাস্থ্যসেবা ও ওষুধ মানসিক স্বাস্থ্য ইনস্টিটিউটে"। *Banglanews24.com*। ১৮ নভেম্বর ২০১৬।
শিশু পর্নোগ্রাফি, যৌন নির্যাতন এবং যৌন পরিবহণের জন্য ফেডারেল মামলার তুলনা করে লেখচিত্র
**শিশু পর্নোগ্রাফি** এক ধরনের অপরাধ। অনেক দেশে এই অপরাধ করার জন্য শাস্তির বিধান আছে। তার কারণ শিশুদের উপর মানসিকভাবে খারাপ প্রভাব পড়ে। এটা কোন সন্তানের নগ্ন বা অর্ধ-নগ্ন ছবি, ভিডিও, কার্টুন, কনটেন্ট কপিরাইট আইনে পূর্বানুমতি, এবং ভিডিও গেম হয়ে থাকে। ইন্টারপোলের ১৮৭ -এ ৯৪ সদস্য দেশগুলোর জন্য প্রাথমিকভাবে এর জন্য ২০০৮ সালে আইন বাস্তবায়িত হয়েছিল।

ইতিহাস
------

১৯৭৭ সালে মার্কিন যুক্তরাষ্ট্র থেকে এই কাজ করার জন্য-মুনাফা কোম্পানি নিষিদ্ধ করতে তৈরি করা হয় আইন। ১৯৮৬ সালে মীস প্রতিবেদন অনুযায়ী এটার কারণে বাচ্চাদের উপর খুবই ক্ষতিকর প্রভাব পরে। এরপর এই আইন পরিবর্তন করার হয় যে, এরকম অপরাধী পুনরায় অপরাধ করলে আরো বেশি শাস্তি আরোপিত করার বিধান যোগ করা হয়েছে।

তথ্যসূত্র
---------

1. ↑  http://eric.ed.gov/ERICWebPortal/custom/portlets/recordDetails/detailmini.jsp?
2. 1 2  Hobbs, Christopher James; Helga G. I. Hanks; Jane M. Wynne (1999). Child Abuse and Neglect: A Clinician's Handbook. Elsevier Health Sciences. p. 328. ISBN 0-443-05896-2. "Child pornography is part of the violent continuum of child sexual abuse"
3. ↑
4. ↑  "The History of the Child Pornography Guidelines (PDF)." (পিডিএফ)। ২২ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ মার্চ ২০১৭।
**পবিত্র আত্মার গির্জা** (ইংরেজি: *হলি স্পিরিট চার্চ, Holy Spirit Church)* একটি নান্দনিক খ্রিষ্টীয় ধর্মীয় উপাসনালয়। এটি ঢাকা বিভাগের অন্তর্গত নবাবগঞ্জ উপজেলার নয়নশ্রী ইউনিয়নের তুইতাল নামক গ্রামের ইছামতির তীরের ধর্মপল্লীতে অবস্থিত। উক্ত গ্রামের খ্রিষ্ট সম্প্রদায়ের জন্য এটিই একমাত্র ধর্মীয় প্রতিষ্ঠান। তবে নান্দনিক সৌন্দর্য্য এবং প্রাকৃতিক স্বচ্চলতার জন্য সর্বস্তরের লোকেরই বিচরণ লক্ষ্য করা যায় উক্ত গির্জায়।

নির্মাণ
-------

বাংলাদেশ প্রতিষ্ঠারও আগে তৎকালীন ব্রিটিশ বেঙ্গলের নানান জায়গায় ধর্ম প্রচারের লক্ষ্যে ইংরেজ মিশনারীগুলো থেকে গির্জাসহ নানারকম মিশনারী শিক্ষা প্রতিষ্ঠানের অনুমোদন এবং অনুদান প্রদান করা হয়। আর তারই উত্তরসূরী হিসেবে নবাবগঞ্জের হাসনাবাদে প্রতিষ্ঠিত হয় বৃহৎ গির্জা। আর এরই শাখা প্রশাখা স্বরূপ উক্ত প্রতিষ্ঠানের পার্শ্ববর্তী গ্রামসমূহে একাধিক গির্জা এবং মিশনারী স্কুল কলেক প্রতিষ্ঠা করা হয়। উক্ত '*তুইতাল পবিত্র আত্মার গির্জা' ও* তৎকালীন মিশনারী স্কুল "তুইতাল গার্লস স্কুল এন্ড কলেজ' এর সাথে অনুমোদন পায়।

প্রায় ১২০ বছর হাসনাবাদের অধীন থাকার পর ১৮৯৪ সালের ১৫ মে তুইতাল ধর্মপল্লী প্রতিষ্ঠিত হয়। আর ১৯২৪ সালে বর্তমান গির্জার পাশে একটি নতুন গির্জা নির্মিত হয়, যার নাম দেওয়া হয় ‘পবিত্র আত্মার গির্জা’।

পুনঃর্নির্মাণ
-------------

১৯২৪ সালে উক্ত গির্জা নির্মাণের পর বহুবার সংস্কার করা হয়। তবে সেটি অতিরিক্ত পুরোনো হয়ে গেলে ১৯৯৩ সালে উক্ত স্থানেই এর নতুন সংস্করণ নির্মাণ করা হয়।

জনপ্রিয়তা
----------

ইছামতির তীরে অবস্থিত হওয়ায় এটি উক্ত প্রতিষ্ঠানের সৌন্দর্য্য এবং শান্তিপ্রিয়তা বহুগুণে বৃদ্ধি করে দিয়েছে। অনন্য নকশায় সজ্জিত হবার দরুন এবং এর ভেতরের শান্তিপ্রিয় সবুজ এবং ফুলেল আবহাওয়া বিস্তারের কারণে খ্রিষ্ট ধর্মীয়দের সাথে অন্য ধর্মের লোকেদের নিকটও এটি একটি জনপ্রিয় পিকনিক স্পট। প্রতি রবিবার স্থানীয় খ্রিষ্ট সম্প্রদায় এখানে প্রার্থনা করতে আসে এবং প্রতি বড়দিনের পরে এখানে খ্রিষ্ট সম্প্রদায়ের বিবাহ অনুষ্ঠিত হয়। আর অন্যান্য দিনগুলি এটি অন্যান্য লোকেদের জন্য উন্মুক্ত করা হয়, যদিও এর সুরক্ষার জন্য এখানে কঠোর নিষেধাজ্ঞা পালন করতে হয়।

এছাড়াও ১৯৩৩ সালে শাহরিয়ার কবিরের "একাত্তরের যীশূ" উপন্যাসের ভিত্তিতে তৈরিকৃত চলচ্চিত্র "একাত্তরের যীশূ"-এর শুটিং ও উক্ত গির্জা এবং এর পাশ্ববতী নদী ইছামতির তীরেই চিত্রায়িত করা হয়।

চিত্রশালা
---------

* 
*

তথ্যসূত্র
---------

1. ↑  প্রতিবেদক, নিজস্ব। "উৎসবের আমেজ নবাবগঞ্জ দোহারের খ্রিষ্টানপল্লিতে"। *Prothomalo*। সংগ্রহের তারিখ ২০২১-০৭-৩০। [*স্থায়ীভাবে অকার্যকর সংযোগ*]
2. 1 2  "TuitalNewChurch"। *News39.net*। সংগ্রহের তারিখ ২০২১-০৭-৩০।
3. ↑  "ইতিহাসের সাক্ষী পঞ্চম গির্জা! | শেষের পাতা"। *Protidiner Sangbad*। সংগ্রহের তারিখ ২০২১-০৭-৩০।
সরলা মন্দির
**জগৎসিংহপুর** (ইংরেজি: Jagatsinghapur) ভারতের ওড়িশা রাজ্যের জগৎসিংহপুর জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২০°১৬′ উত্তর ৮৬°১০′ পূর্ব﻿ / ﻿২০.২৭° উত্তর ৮৬.১৭° পূর্ব﻿ / 20.27; 86.17। সমুদ্র সমতল হতে এর গড় উচ্চতা হল ১৫ মিটার (৪৯ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে জগৎসিংহপুর শহরের জনসংখ্যা হল ৩০,৬৮৮ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৭৫%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে জগৎসিংহপুর এর সাক্ষরতার হার বেশি।

এই শহরের জনসংখ্যার ১০% হল ৬ বছর বা তার কম বয়সী।

তথ্যসূত্র
---------

1. ↑  "Jagatsinghapur"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০০৭।

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**শিশির কুমার মিত্র** (২৪ অক্টোবর ১৮৯০- ১৩ আগস্ট ১৯৬৩) ছিলেন একজন ভারতীয় বাঙালি পদার্থবিদ। ভারতীয় উপমহাদেশে বেতার যোগাযোগ সম্পর্কিত গবেষণা প্রতিষ্ঠান ও প্রাতিষ্ঠানিক শিক্ষাদান শুরু হয় ডক্টর শিশির কুমার মিত্রের হাত ধরে।

জন্ম ও বংশপরিচয়
----------------

শিশিরকুমার মিত্র কলকাতার হুগলি জেলার কোন্নগর শহরতলিতে জন্মগ্রহণ করেন। তিনি জয়কৃষ্ণ মিত্রের তৃতীয় পুত্র। ডক্টর মিত্রের জন্মের সময়ে তিনি বিদ্যালয়ে শিক্ষকতা করতেন। তার মাতা শরত্কুমারী দেবী ছিলেনএকজন মেডিকেল ছাত্রী। কলকাতায় থাকাকালীন, জয়কৃষ্ণ অনেক বিশিষ্ট পণ্ডিত, বিশেষত ঈশ্বর চন্দ্র বিদ্যাসাগর এবং বিপিন চন্দ্র পালের সাথে পরিচিত হন। কলকাতায় এসে জয়কৃষ্ণ ক্যাম্পবেল মেডিকেল কলেজের ছাত্র হিসেবে তার স্ত্রীকে ভর্তি করে দেন। ১৮৯২ খ্রিষ্টাব্দে শরত্কুমারী চিকিৎসক হিসাবে যোগ্যতা অর্জন করেন এবং ভাগালপুর নগরের লেডি ডাফরিন হাসপাতালে ভর্তি হন।

শিক্ষা জীবন
-----------

কলকাতা বিশ্ববিদ্যালয় ত্যাগ করার পর পরিবারকে সমর্থন করার জন্য ডক্টর মিত্র তার প্রাক্তন কলেজ টি টি এন এন কলেজের লেকচারার হিসেবে নিযুক্ত হন। ১৯১২ সালে প্রেসিডেন্সি কলেজ থেকে স্নাতকোত্তর পরীক্ষায় প্রথম বিভাগে উত্তীর্ণ হয়েছিলেন তিনি এবং তারপরেই কলকাতা বিশ্ববিদ্যালয়ে অধ্যাপনায় নিযুক্ত হন শিশিরকুমার। ১৯১৯ সালে ডিএসসি ডিগ্রি লাভের জন্য কলকাতা বিশ্ববিদ্যালয়ে 'ইন্টারফিয়ারেন্স অ্যাণ্ড ডিফ্র্যাকশান অফ লাইট' বিষয়ে গবেষণা করেছেন তিনি।

সম্মান ও পুরস্কার
-----------------

* ব্রিটিশ এম্পায়ারের সদস্য (MBE), ১৯৩৮
* রয়েল সোসাইটির ফেলো, ১৯৫৮
* এশিয়াটিক সোসাইটির ফেলো (FASB)
* ইন্ডিয়ান অ্যাসোসিয়েশন ফর দ্য কালটিভেশন অব সায়েন্স (FIAS; ১৯৪৩)

অবদান
-----

তাঁরই উদ্যোগে কলকাতা বিশ্ববিদ্যালয়ে বেতার-পদার্থবিদ্যা বিভাগ চালু হয়। বায়ুমণ্ডলীয় বিজ্ঞানচর্চার উপর তাঁর লেখা 'দি আপার অ্যাটমোস্ফিয়ার' বইটি সেকালে অন‍্যতম গুরুত্বপূর্ণ এবং নির্ভরযোগ্য বই ছিল।
**আন্ড্রেয়াস (অ্যান্ডি) ফন বেখটোল্‌সহাইম** (ইংরেজি: Andreas (Andy) von Bechtolsheim) একজন তড়িৎ প্রকৌশলী এবং সান মাইক্রোসিস্টেম্‌স এর সহ-প্রতিষ্ঠাতা এবং প্রধান হার্ডওয়্যার ডিজাইনার।

শৈশব
----

বেখটোল্‌সহাইম জার্মানির বায়ার্ন রাজ্যে জন্মগ্রহণ করেন। চার সন্তানের মধ্যে তিনি ছিলেন দ্বিতীয়। তিনি মাত্র ১৬ বছর বয়সে ইন্টেল ৮০০৮ প্রসেসরের জন্য কন্ট্রোলার তৈরি করেন। তিনি ১৯৭৬ সালে কার্নেগী মেলন ইউনিভার্সিটি থেকে কম্পিউটার প্রকৌশলে মাস্টার্স ডিগ্রি অর্জন করেন। এরপর তিনি স্ট্যানফোর্ড বিশ্ববিদ্যালয় এর তড়িৎ প্রকৌশলের ডক্টরেট প্রোগ্রামে ভর্তি হন।

কর্মজীবন
--------

স্ট্যানফোর্ডে তিনি একটি ওয়ার্কস্টেশন তৈরি করেন। ১৯৯৫ সালে তিনি সান মাইক্রোসিস্টেম্‌স ত্যাগ করেন। এরপর তিনি প্রতিষ্ঠা করেন গ্রানাইট সিস্টেমস। ১৯৯৬ সালে সিসকো সিস্টেমস গ্রানাইট সিস্টেমস্কে কিনে নেয়। ২০০৩ সালে তিনি সিসকো সিস্টেমস ত্যাগ করেন। ২০০৪ সালে তিনি আবার সান মাইক্রোসিস্টেম্‌স এ ফিরে আসেন এবং সিনিয়র ভাইস প্রেসিডেন্ট এবং প্রধান স্থপতি হন।

তথ্যসূত্র
---------

বহিঃসংযোগ
---------

* "Odysseys in Technology: Sun Founders Panel"। Computer History Museum। জানুয়ারি ১১, ২০০৬। ২০ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ এপ্রিল ১৩, ২০১১।
* "SUN display"। Stanford University। জানুয়ারি ২০০১। ২০ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ এপ্রিল ১৩, ২০১১।
* Andreas von Bechtolsheim: Vom Bodensee nach Silicon Valley - Stern.de (German)
**কুমারজীব** (সরলীকৃত চীনা: 鸠摩罗什; প্রথাগত চীনা: 鳩摩羅什; ফিনিন: *Jiūmóluóshí*; ওয়েড-জাইলস: *Chiu1 mo2 lo2 shih2*, ৩৩৪-৪১৩ খ্রিষ্টাব্দ) কুচ রাজ্যের একজন বৌদ্ধ ভিক্ষু, পণ্ডিত ও অনুবাদক ছিলেন। তিনি প্রথমে সর্বাস্তিবাদ মতবাদের শিক্ষালাভ করেন ও পরবর্তীকালে মহাযান বৌদ্ধধর্মের প্রতি আকৃষ্ট হয়ে নাগার্জুনের মধ্যমক দর্শন সম্বন্ধে শিক্ষালাভ করেন।

কুমারজীব ষোল রাজ্যের যুগে চাং'আন অঞ্চলে বসবাস করেন এবং সেই সময়ে তিনি অগণিত বৌদ্ধ শাস্ত্রকে সংস্কৃত থেকে চীনাভাষায় অনুবাদ করেন।

জন্ম
----

কুমারজীবের পিতা কুমারযান কাশ্মীর অঞ্চলের অধিবাসী ছিলেন, যিনি বৌদ্ধ ভিক্ষু হয়ে কাশ্মীর ত্যাগ করে পামির পর্বতমালা পেরিয়ে কুচ রাজ্যে প্রবেশ করে সেখানকার রাজপুরোহিত হিসেবে নিযুক্ত হন। কুচ রাজ্যের একজন বিদূষী রাজকুমারী জীবক তাকে বিবাহ করেন ও ৩৩৪ খ্রিষ্টাব্দে কুমারজীবের জন্ম হয়।

বাল্য ও শিক্ষা
--------------

কুমারজীবেবয়স যখন নয় বছর তখন জীবক তাকে কাশ্মীরে বন্ধুদত্ত নামক এক বৌদ্ধ পণ্ডিতের নিকট নিয়ে যান, যেখানে কুমারজীব পরবর্তী তিন বছর দীর্ঘ, মধ্যম ও ক্ষুদ্র আগম সম্বন্ধে শিক্ষালাভ করেন। এরপর তিনি কাশগড় অঞ্চলে এক বছর বসবাস করে দুইজন রাজকুমারকে দীক্ষা দেন এবং কাশ্মীরি বৌদ্ধ ভিক্ষু বুদ্ধযশের নিকট সর্বাস্তিবাদী অভিধম্মপিটক সহ মতবাদ সম্বন্ধে শিক্ষালাভ করেন। একবছর পর তিনি মায়ের সাথে তুর্পান অঞ্চলে যান বৌদ্ধ পণ্ডিত সূর্যসোমের নিকট মহাযান গ্রন্থগুলি সম্বন্ধে শিক্ষালাভ করেন।

তুর্পান রাজ্যে একজন তীর্থিক শিক্ষককে তর্কে পরাজিত করার পর কিশোর কুমারজীবের খ্যাতি ছড়িয়ে পড়ে। কুচ রাজ্যের রাজা পো-শুইনিজে তুর্পান রাজ্যে এসে তাকে কুচ রাজধানীতে প্রত্যাবর্তনের অনুরোধ করলে তিনি রাজি হন। ২০ বছর বয়সে কুমারজীব ভিক্ষু হিসেবে ভিক্ষু হিসেবে দীক্ষালাভ করেন। এই সময় তিনি তিনি কাশ্মীরি পণ্ডিত বিমলাক্ষের নিকট সর্বাস্তিবাদী বিনয়পিটক সম্বন্ধে শিক্ষা লাভ করেন। এরপর কুমারজীব পঞ্চবিংশতিসহস্রিকা প্রজ্ঞাপারমিতাসূত্র সম্বন্ধে শিক্ষালাভ করেন।

তথ্যসূত্র
---------

1. ↑  Pollard, Elizabeth (২০১৫)। *Worlds Together Worlds Apart*। 500 Fifth Ave New York, NY: W.W. Norton Company Inc। পৃষ্ঠা 287। আইএসবিএন 978-0-393-91847-2।
2. ↑  Upinder Singh, *A History of Ancient and Early Medieval India: From the Stone Age to the 12th Century*, Pearson Education India (2008), p. 523
3. ↑  Moti Chandra, *Trade and Trade Routes in Ancient India*, Abhinav Publications (1977), p. 180
4. ↑  David Howard Smith, *Chinese Religions From 1000 B.C. to the Present Day*, Weidenfeld & Nicolson (1971), p. 115

আরও পড়ুন
---------

* Nattier, Jan. *The Heart Sutra: A Chinese Apocryphal Text?  ওয়েব্যাক মেশিনে আর্কাইভকৃত ২৯ অক্টোবর ২০১৩ তারিখে*. Journal of the International Association of Buddhist Studies Vol. 15 (2), 153-223 (1992).
* Puri, B. N. *Buddhism in Central Asia*, Motilal Banarsidass Publishers Private Limited, Delhi, 1987 (2000 reprint)
* টেমপ্লেট:PD-old-text

বহিঃসংযোগ
---------


উইকিমিডিয়া কমন্সে **কুমারজীব** সংক্রান্ত মিডিয়া রয়েছে।

* গুটেনবের্গ প্রকল্পে কুমারজীব-এর সাহিত্যকর্ম ও রচনাবলী (ইংরেজি)
* কর্তৃক কাজ বা সম্পর্কে তথ্য কুমারজীব ইন্টারনেট আর্কাইভে
**সরসা বালুসেরি** কেরালার একজন মঞ্চ অভিনেত্রী এবং মালায়লাম সিনেমার একজন চলচ্চিত্র অভিনেত্রী। তিনি *সুদানী ফ্রম নাইজেরিয়া*(২০১৮), ভাইরাস (২০১৯), থিরিকে (২০২১), ডাকিনি (২০১৮) ইত্যাদি জনপ্রিয় চলচিত্রে অভিনয় করেছেন।

২০১৮ সালে সাবিত্রী শ্রীধরনের সাথে মালায়ালাম ছবি *সুদানী ফ্রম নাইজেরিয়া* -তে অভিনয় করার পর তিনি অত্যন্ত খ্যাতিলাভ করেন। সিনেমাটি বিশেষ জনপ্রিয়তা পায় ও তার অভিনয়ের জন্য তিনি প্রভুত খ্যাতি ও বিভিন্ন পুরস্কার লাভ করেন।[]

ব্যক্তি জীবন
------------

সরসা পাঁচ দশক ধরে কেরালার মালয়ালম নাটিকার মঞ্চে অভিনয় করেছেন। তিনি কোঝিকোড়ের বিভিন্ন জনপ্রিয় নাট্যদল যেমন, কলিঙ্গ, সঙ্গামম, স্টেজ ইন্দা, চিরন্থনা ইত্যাদির সাথে যুক্ত। তিনি অসংখ্য নাটকে অভিনয় করেছেন। তিন দশক আগে তিনি মালয়ালম চলচ্চিত্র *উয়ারুম নজান নাদাকে* -তে অভিনয় করেছিলেন, যেটি ছিল মালয়ালম সিনেমার জনপ্রিয় অভিনেতা মোহনলাল -এর অভিনয় জীবনের প্রথম দিকের চলচ্চিত্র। তিনি দর্প‌না চরিত্রের মায়ের ভূমিকায় অভিনয় করেছিলেন।

অভিনয় জীবন
-----------

১৯৮৫ সালে মালয়ালম সিনেমা *উয়ারুম নজান নাদাকে* তে অভিনয়ের মাধ্যমে তিনি তার অভিনয় জীবন শুরু করেন। দীর্ঘ ব্যবধানের পর ২০১৮ সালে মালায়ালাম ছবি *সুদানী ফ্রম নাইজেরিয়া* -তে অভিনয়ের মাধ্যমে তিনি চলচিত্র জগতে প্রত্যাবর্তন করেন। ২০১৮ সালে তিনি ডাকিনি সিনেমাতেও অভিনয় করেন। ২০১৯ সালে তিনি ইদা-দ্যি গড'স ডিসিশন্‌ নামক স্বল্প দৈর্ঘ্যের সিনেমায় অভিনয় করেন। ২০১৯ সালে মুক্তিপ্রাপ্ত তার অভিনীত কয়েকটি জনপ্রিয় সিনেমা হল, *ভাইরাস*, *কাক্ষীঃ আম্মিনিপিল্লা*, *শুভরাত্রি*, *পরীঞ্জু মরিয়ম জোস* ইত্যাদি। তার অভিনীত আরও বেশ কিছু জনপ্রিয় ছবি হল, *থিরিকে* (২০২১), *বঙ্কু* (২০২১), *স্টার* (২০২১), *পিস*(২০২২), *আনাপরাম্বিলে ওয়াল্ড কাপ* (২০২২) ইত্যাদি।

তথ্যসূত্র
---------

1. ↑  സോഹിൽ പി.। "ഈ ഉമ്മമാരോട് എല്ലാവരും ചോദിക്കുന്നു; ഇത്രയും കാലം എവിടെയായിരുന്നു? | sudani from nigeria umma| samuel ebola robinson"। *mathrubhumi.com*। সংগ্রহের তারিখ ১১ জুন ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
*জঙ্গল তরাইয়ের একটি দৃশ্য*, উইলিয়াম হোজেস, ১৭৮২।
**জঙ্গল তরাই** (হিন্দি: जंगल तराई) হল অষ্টাদশ শতাব্দীতে বাংলা ও বিহারের সীমান্তবর্তী একটি অঞ্চলের নাম। ভাগলপুর, মুঙ্গের ও সাঁওতাল পরগনা জেলাকে ওই জঙ্গল তরাই বলা হত।

জঙ্গল তরাইয়ের এই জাতীয় নামকরণ করা হলেও এটি সরকারিভাবে জেলা ঘোষিত হয়নি। এটি ছিল একটি অস্পষ্ট সীমান্ত এলাকা। ১৮০৫ সালে এই অঞ্চলের অংশবিশেষ নিয়ে জঙ্গল মহল জেলা গঠিত হয়।

ভূগোল
-----

আধুনিক ভারতের পশ্চিমবঙ্গ, বিহার ও ঝাড়খণ্ড রাজ্যের অংশবিশেষ নিয়ে জঙ্গল তরাই অঞ্চলটি গঠিত হয়েছিল। এটি ছিল সাঁওতাল ও মুন্ডা উপজাতি অধ্যুষিত একটি ঘন বনাঞ্চল। উইলিয়াম হোজেস লিখেছেন, জঙ্গল তরাই ভাগলপুরের পশ্চিমে অবস্থিত ছিল।

রাজমহল পাহাড় এই অঞ্চলের অন্তর্ভুক্ত ছিল। জেমস ব্রাউনের মতে, এই অঞ্চলের অন্তর্গত শহরগুলি হল ভাগলপুর, খড়গপুর, কহলগাঁও, বীরভূম, খড়গডিহা ও গিধৌর।

জেমস রেনেলের ১৭৭৯ সালের *বেঙ্গল অ্যাটলাস* মানচিত্রে *জঙ্গলটেরি ডিস্ট্রিক্ট* নামে একটি অঞ্চলের সন্ধান পাওয়া যায়। 
তবে নামটি ম্যাপে উল্লিখিত হয়নি। বিশপ রেজিনাল্ড হেবার লিখেছেন, "জঙ্গলটেরি" অঞ্চলটি খুবই উর্বর এবং এই অঞ্চলে চুরিচামারি, খুনখারাপি ও রাজাজানি প্রায় হয় না বললেই চলে।

আরও দেখুন
---------

* জঙ্গল মহল জেলা

পাদটীকা
-------

1. ↑  O’Malley, L.S.S. ICS, *Bankura*, *Bengal District Gazetteers*, pp. 21-41, 1995 reprint, Government of West Bengal
2. 1 2  Henry Yule, A. C. Burnell, *Hobson-Jobson: The Definitive Glossary of British India*, Oxford University Press. p. 291
3. ↑  Browne, James (1788). *India tracts: containing a description of the Jungle Terry districts, their revenues, trade, and government: with a plan for the improvement of them. Also an history of the origin and progress of the Sicks*
4. ↑  *Bishop Heber in Northern India: Selections from Heber's Journal*, p. 110

বহিঃসংযোগ
---------

* The Jungleterry District map
* The Jungle and the Aroma of Meats: An Ecological Theme in Hindu Medicine
* Forest Tenures in the Jungle Mahals of South West Bengal[*স্থায়ীভাবে অকার্যকর সংযোগ*]

টেমপ্লেট:Historical districts of India


  

টেমপ্লেট:India-hist-stub
**সবুজ ব্যাংকিং** হচ্ছে পরিবেশকে বিপর্যয়ের হাত থেকে রক্ষা করার জন্য একদল উদ্যোক্তা শ্রেণী কর্তৃক গৃহীত আর্ন্তজাতিক পদক্ষেপ। আমরা জানি বৈশ্বিক উষ্ণতা, জলবায়ুর পরিবর্তন, গ্রীণ হাউজের প্রভাব, বায়ু দূষণ, পানি দূষণ, গৃহস্থালির বর্জ্য, প্রাকৃতিক দুর্যাগ - এগুলো মূলত পরিবেশ বিপর্যয়ের জন্য দায়ী। গ্রীণ ব্যাংক এসবের ক্ষতিকর প্রভাব হতে পরিবেশকে রক্ষা করবে। এজন্য গ্রীণ ব্যাংককে বলা হয় পরিবেশ বান্ধব বাংক।

উদ্দেশ্যে
---------

পরিবেশ সচেতনতা বৃদ্ধি করা এর প্রধান উদ্দেশ্য। দেশে বিদ্যমানগুলো তাদের নীতিগত নিয়ম-নীতির আওতায় উৎপাদন, ব্যবসা ও অন্যান্য অর্থনৈতিক কার্যকলাপের মাধ্যমে এক্ষেত্রে ইতিবাচক ভূমিকা পালন করতে সক্ষম। অনেকে মনে করেন, পরিবেশ ঝুঁকি অনেকাংশে ব্যাংক ঋণের ঝুঁকির কারণ হয়ে দাঁড়ায়। আমরা জানি, বাংলাদেশে নানা কারণে অব্যাহতভাবে পরিবেশের বিপর্যয় ঘটছে। এর জন্যে মূলত দায়ী করা হচ্ছে নিম্নোক্ত কারণগুলোকে

* জমি খন্ডিতকরণ
* পানি দূষণ ও পানির দুষ্প্রাপ্যতা
* বায়ু দূষণ
* প্রাকৃতিক দুর্যোগের প্রভাব

এগুলোকে প্রতিরোধ করা গেলে পরিবেশকে অনেকাংশে বিপর্যয়ের হাত থেকে রক্ষা করা সম্ভব। এজন্য যে অর্থনৈতিক বিনিয়োগ দরকার ব্যাংকগুলো গ্রীণ ব্যাংকিং-এর আওতায় এই অর্থের ব্যবস্থা করলে এক্ষেত্রে দ্রুত সুফল পাবার সম্ভাবনা রয়েছে। এদিকটাকে গুরুত্ব দিয়ে বাংলাদেশ ব্যাংক ইতোমধ্যে সব ব্যাংকে গ্রীণ ব্যাংকিং কার্যক্রম চালু করার নির্দেশ প্রদান করেছে। বিগত ২০১১ সালের ১ জানুয়ারি[] থেকে এই কার্যক্রম বাস্তবায়নের কাজ এগিয়ে চলছে।

বাংলাদেশের বর্তমান অবস্থা
-------------------------

বাংলাদেশের গ্রীন ব্যাংকিং কার্যক্রমের দিকে আলোকপাত করলে দেখা যায়:

1. ৪৫টি ব্যাংক ইতোমধ্যে গ্রীন ব্যাংকিং নীতিমালা প্রণয়ন করেছে।
2. ৪৬টি ব্যাংক গ্রীন ব্যাংকিং ইউনিট তৈরি করেছে।
3. ৪১টি ব্যাংক গ্রীন অফিস গাইড প্রচলন করেছে।
4. বাণিজ্যিক ব্যাংকগুলোর ২১২টি শাখা এবং ১৫০টি এসএমই ইউনিট ও এটিএম বুথ সৌরবিদ্যুৎ দিয়ে সম্পূর্ণভাবে চালিত হচ্ছে।
5. ৩৭টি ব্যাংক পুরোপুরি অটোমেটেড (স্বয়ংক্রিয়) পদ্ধতিতে পরিচালিত হচ্ছে।
6. বাণিজ্যিক ব্যাংকগুলোর ৩,২২৬টি শাখা অনলাইন সুবিধা প্রদান করছে গ্রাহকদের।

স্লোগান
-------

বাংলাদেশের ব্যাংকিং জগতে ইংরেজিতে কিছু সবুজ ব্যাংকিং স্লোগান প্রচলিত রয়েছে:

> Save paper, save trees.
> 
> 
> Conserve energy, conserve natural resources.
> 
> 
> Pay your bills online.
> 
> 
> Turn off the tap when not needed.
> 
> 
> Always use a cloth bag.
> 
> 
> Reduce, reuse and recycle.
> 
> 
> Digitize yourself.
> 
> 
> Think before you press the button.
> 
> 
> Everything has two sides.
> 
> 
> Be paperless-kick the habit.
> 
> 
> Use car pools to go to work.
> 
> 
> Unplug electronic devices while not in use.
> 
> 
>

বিশেষ কার্যক্রম
---------------

বাণিজ্যিক ব্যাংকগুলো তাদের গ্রীন ব্যাংকিং কার্যক্রমের অংশ হিসেবে বিভিন্ন সময়ে নানা ধরনের বিশেষ গ্রীন ব্যাংকিং কার্যক্রম পরিচালনা করে। সেগুলোর মধ্যে উল্লেখযোগ্য হল:

* এবি ব্যাংক– প্রতি রবিবার বিকাল ৩-৪টা পর্যন্ত তাদের সকল এসি ও অপ্রয়োজনীয় লাইট বন্ধ রাখে।
* ব্যাংক এশীয়া– ৩০ জুন, ২০১২ইং তারিখে হিউম্যান রির্সোস ডিপার্টমেণ্টের সকল কর্মীরা এসি ও লাইট বন্ধ করে দিনের আলোয় কাজ করে।
* স্ট্যান্ডার্ড চার্টার্ড ব্যাংক– বিশ্ব ধরিত্রী দিবস এবং বিশ্ব পরিবেশ দিবস উদযাপন করে।
* মিচ্যুয়াল ট্রাষ্ট ব্যাংক– ‘আর্থ আওয়ার’ এর সূচনা করে।
* কর্মাশিয়াল ব্যাংক অফ সিলন– গ্রাহকদের বিভিন্ন ইউটিলিটি বিল ইণ্টারনেট এর মাধ্যমে গ্রহণ করে।

আরও পড়ুন
---------

* গ্রীন ব্যাংকিং – পৃথিবী নামক এ গ্রহটিকে বাসযোগ্য রাখার ব্যাংকিং ব্যবস্থা।
**সরযূ বালা সরকারি বালিকা উচ্চ বিদ্যালয়** হচ্ছে বাংলাদেশের কিশোরগঞ্জ জেলার কিশোরগঞ্জ পৌরসভায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৪৩ সালে।

ইতিহাস
------

১৯১৪ সালে অ্যাডভোকেট ভৈরব চন্দ্র চৌধুরীর পৃষ্ঠপোষকতায় *আরবান স্কুল* নামে একটি প্রাথমিক বিদ্যালয় প্রতিষ্ঠার মধ্য দিয়ে বিদ্যালয়টি যাত্রা শুরু হয়। পরবর্তীতে মিডল স্কুলে (এম. ই. স্কুল) উন্নীত হওয়ার পাশাপাশি বিদ্যালয়ের নাম পরিবর্তন করে রাখা হয় *সরযূ বালা বিদ্যা নিকেতন।* এই সরযূ বালা ছিলেন ভৈরব চন্দ্র চৌধুরীর মেয়ে। ১৯৬৮ সালে বিদ্যালয়টি সরকারিকরণ করে *এস. ভি. সরকারি বালিকা উচ্চ বিদ্যালয়* নামে নামকরণ করা হয়। কিন্তু, বাংলাদেশ সরকারের শিক্ষাপ্রতিষ্ঠানের পূর্ণনাম ব্যবহারের ঘোষণায় নাম পরিবর্তন করে *সরযূ বালা সরকারি বালিকা উচ্চ বিদ্যালয়* রাখা হয়।

শিক্ষা কার্যক্রম
----------------

বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত শিক্ষাদান করা হয়।

পোশাক
-----

* গাঢ় সবুজ কামিজ     , কামিজের উপর সাদা ক্রস বেল্ট     , কোমরে সাদা বেল্ট     , সাদা অ্যাপ্রোন      এবং সাদা কেডস্

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ২৩৯ | ২৩৯ | ১০০ |
| ২০২০ | এসএসসি | ২৪২ | ২৪২ | ১০০ |
| ২০২১ | এসএসসি | ২৪১ | ২৪১ | ১০০ |
|

গবেষণাগার
---------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

খেলাধুলা ও বিভিন্ন সাংস্কৃতিক কর্মকাণ্ড
---------------------------------------

শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সহশিক্ষা কার্যক্রম
------------------

এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।

### ক্লাব কথন

1. আইসিটি ক্লাব
2. বিজ্ঞান ক্লাব
3. বিতর্ক ক্লাব
4. সংগীত ও নাট্য ক্লাব

### অন্যান্য কার্যক্রম

* বিশ্বসাহিত্য কেন্দ্র কর্তৃক পরিচালিত বইপড়া কর্মসূচি
* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* কিশোরগঞ্জ পৌরসভা
* কিশোরগঞ্জ জেলা
* কিশোরগঞ্জ জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, সরযূ বালা সরকারি বালিকা উচ্চ বিদ্যালয়"। *svgghs.edu.bd*। সংগ্রহের তারিখ ২০২২-১১-০৪।
2. ↑  "দেশসেরা কিশোরগঞ্জের সেই 'এস ভি' এখন 'সরযূ বালা'"। *jagonews24.com*। সংগ্রহের তারিখ ২০২২-১১-০৪।
3. ↑  "ফলাফল"। *banbeis.gov.bd*। সংগ্রহের তারিখ ২০২২-১১-০৪।
**সবুর আলি** ( উর্দু: صبور علی‎‎) হচ্ছেন একজন পাকিস্তানি অভিনেত্রী যিনি উর্দু চলচ্চিত্র এবং টেলিভিশন টেলিভিশন ধারাবাহিকে অভিনয় করেন। তিনি ২০১১ সালে তার ছোট বোন অভিনেত্রী সজল আলির সাথে পারিবারিক নাটক *মেহমুদাবাদ কি মালকাইনে* পার্শ্ব চরিত্রে অভিনয়ের মধ্য দিয়ে তার বিনোদনজীবন শুরু করেছিলেন। তবে ২০১৫ সালে *মি. শামিম* সিটকমে একটি হাস্যরসাত্মক চরিত্রে অভিনয় করে পরিচিতি পেয়েছিলেন। তিনি *রং লাগা* (২০১৫), *বে কসুর* (২০১৫-২০১৬), *ভাই* (২০১৬-২০১৭), এবং *বিসাল* (২০১৮) সহ বেশ কয়েকটি টেলিভিশন ধারাবাহিকে পার্শ্ব চরিত্রে অভিনয় করেছেন এবং ২০১৬ সালে রোমান্টিক হাস্যরসাত্মক ছায়াছবি *অ্যাক্টর ই ল'-তে* অভিনয়ের মাধ্যমে চলচ্চিত্রজগতে আত্মপ্রকাশ করেছিলেন। চলচ্চিত্রটি সর্বোচ্চ আয়কারী পাকিস্তানি চলচ্চিত্রসমূহের তালিকায় স্থান লাভ করেছে এবং এতে আভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে লাক্স স্টাইল পুরস্কারের জন্য মনোনীত হয়েছিলেন। এরপর থেকে তিনি *মেরে খুদায়া* (২০১৮), *গুল-ও-গুলজার* (২০১৯) এবং *ফিতরাত* (২০২০) এর মতো নাটকে অভিনয়ের জন্য প্রশংসা কুড়িয়েছেন।

তথ্যসূত্র
---------

1. ↑  "16th Lux Style Awards: Nominations and predictions - The Express Tribune"। *The Express Tribune* (ইংরেজি ভাষায়)। ২০১৭-০৩-১৫। সংগ্রহের তারিখ ২০১৮-০২-১১।
2. ↑  Irfan ul Haq (১৮ ফেব্রুয়ারি ২০১৬)। "Sajal and sister Saboor Ali are both shooting their first films this year"। *DAWN Images*। সংগ্রহের তারিখ ২৫ নভেম্বর ২০১৭।
3. ↑  "Saboor Ali Biography Pakistani Actress and Model - STYLEE.PK ®"। *STYLEE.PK ®* (ইংরেজি ভাষায়)। ২০১৮-০২-১২ তারিখে মূল থেকে আর্কাইভ করা। সংগ্রহের তারিখ ২০১৮-০২-১১।
4. ↑  "Look Out For These 5 Emerging Talents of Pakistan!"। *Daily Pakistan Global* (ইংরেজি ভাষায়)। সংগ্রহের তারিখ ২০১৮-০৫-০১।
5. ↑  "Top Pakistani Dramas of the Season: Notable Mentions" (ইংরেজি ভাষায়)। সংগ্রহের তারিখ ২০১৮-০৫-০১।

বহিঃসংযোগ
---------

* ইন্টারনেট মুভি ডেটাবেজে সবুর আলি (ইংরেজি)
* ইন্সটাগ্রামে সবুর আলি
একটি এফ/এ-১৮ হর্নেট ট্রানসনিক বেগে ছুটছে এবং শব্দের বেগে পৌঁছার আগে প্রান্ডটল-গ্লোরেট সিংগুলারিটি প্রদর্শন করছে।
**ম্যাক সংখ্যা** ({\displaystyle \mathrm {Ma} } or {\displaystyle M}) (সাধারণত ˈmɑːk, মাঝে মাঝে /ˈmɑːx/ বা /ˈmæk/) হল বাতাস বা অন্য কোন প্রবাহীর মধ্য দিয়ে চলমান কোন বস্তুর গতিকে শব্দের গতি দ্বারা ভাগ করে প্রাপ্ত সংখ্যা, এখানে শব্দের গতি ঐ প্রবাহীতে নির্দিষ্ট ভৌত অবস্থায় (যার মধ্যে তাপমাত্রা ও চাপ অন্তর্গত) পরিমাপকৃত। এ সংখ্যাটি সাধারণত সেসব ক্ষেত্রেই ব্যবহৃত হয় যেখানে গতিবেগ শব্দের বেগের কাছাকাছি বা তার চাইতে বেশি থাকে।

{\displaystyle \ M={\frac {v\_{s}}{u}}}
যেখানে

{\displaystyle \ M} হল ম্যাক সংখ্যা
{\displaystyle \ v\_{s}} হল উৎসের বেগ (মাধ্যমের সাপেক্ষে বস্তুর আপেক্ষিক গতি) এবং
{\displaystyle \ u} হল মাধ্যমে শব্দের বেগ
যদি ম্যাক সংখ্যা ১ থেকে ৫ এর মধ্যে হয় তবে ওই গতিকে সুপারসনিক গতি বলা হয়। বর্তমানে এটিকে আল্ট্রাসনিক গতি ও বলা হয়ে থাকে। 

```
এবং ম্যাক সংখ্যা যদি ৫ এর অধিক হয় তবে ওই গতিকে হাইপারসনিক গতি বলা হয়। 
  মার্কিন যুক্তরাষ্ট্রের তৈরি যুদ্ধবিমান "SR-71 ব্ল্যাকবার্ড হল সুপারসনিক গতির যুদ্ধ বিমান, যার গতি ৩৫২৯কি.মি/ঘণ্টা, এবং এর ম্যাক সংখ্যা  হল-৩.
 এবং রাশিয়ার তৈরি "3M22 Zicron" মিশাইল টি হল হাইপারসনিক গতির ক্ষেপণাস্ত্র, যার গতি হল ৯৮০০কি.মি/ঘণ্টা, এবং এর ম্যাক সংখ্যা-৮.
```

দেখতে পারেন
-----------

* সংকট মাক সংখ্যা
* মাকমিটার
* র‌্যামজেট
* স্ক্র্যামজেট
* শব্দের গতি
* সত্যিকারের বায়ুবেগ

উদ্ধৃতি
-------

বহিঃসংযোগ
---------

* Gas Dynamics Toolbox Calculate Mach number and normal shock wave parameters for mixtures of perfect and imperfect gases.
* NASA's page on Mach Number Interactive calculator for Mach number.
* NewByte standard atmosphere calculator and speed converter

টেমপ্লেট:NonDimFluMech
**হ্যানয় মেডিকেল বিশ্ববিদ্যালয়** (**এইচএমইউ**, ভিয়েতনামী: *Đại học Y Hà Nội*) ভিয়েতনামের হ্যানয়ে অবস্থিত প্রাচীনতম বিশ্ববিদ্যালয়। এইচএমইউ ১৯০২ সালে ফরাসিদের দ্বারা *ইন্দোচিনা মেডিকেল কলেজ* নামে ফরাসি উপনিবেশের সময় প্রতিষ্ঠিত হয়েছিল। এইচএমইউ-এর প্রথম প্রধান শিক্ষক ছিলেন আলেক্‌সঁদ্র ইয়েরসাঁ যিনি বিউবনিক প্লেগ বা কীটপতঙ্গের জন্য দায়ী ব্যাসিলাসের সহ-আবিষ্কারক ছিলেন, যা তাঁর সম্মানে নতুন নামকরণ করা হয়েছিল (ইয়েরসিনিয়া পেস্টিস)।

ইতিহাস
------

 ১৯০০ এর দশকের গোড়ার দিকে ইন্দোচীন মেডিকেল কলেজ
এইচএমইউ, পূর্বে ইন্দোচিনা মেডিকেল কলেজ নামে পরিচিত ছিলো এবং ১৯০২ সালে প্রতিষ্ঠিত হয়। এটি ছিল ভিয়েতনামের প্রথম আধুনিক বিশ্ববিদ্যালয় এবং টেম্পল অফ লিটারেচারের পরে ভিয়েতনামের সমস্ত বিশ্ববিদ্যালয়ের মধ্যে দ্বিতীয়। এটি লে থান টং সড়কে অবস্থিত ছিল, যা ছিলো তখনকার অনুশীলন হাসপাতাল ১০৮ হাসপাতালের পাশেই। ১৯৬১ সালে, হ্যানয় ইউনিভার্সিটি অফ ফার্মেসি এইচএমইউ থেকে বিচ্ছিন্ন হয়ে পুরানো ক্যাম্পাসে পাঠদান শুরু করে। স্থানটি ভিয়েতনাম ন্যাশনাল ইউনিভার্সিটি, হ্যানয়ের *কলেজ অফ সায়েন্সের* সাথেও ভাগাভাগি করা হয়েছে।

এইচএমইউ-কে টন দ্যাট তুং স্ট্রিটে হ্যানয়ের বৃহত্তম হাসপাতাল- বাচ মাই হাসপাতালের পাশে তার বর্তমান ঠিকানায় একটি নবনির্মিত ক্যাম্পাসে স্থানান্তরিত করা হয়েছে - যার নামকরণ করা হয়েছে এর একজন অধ্যক্ষের নামে। ভিয়েত ডুক হাসপাতালেও এর অফিস রয়েছে। অধিভুক্ত প্রশিক্ষণ প্রতিষ্ঠানের তালিকায় রয়েছে ন্যাশনাল হসপিটাল অফ পেডিয়াট্রিক্স, ন্যাশনাল হসপিটাল অফ অবস্টেট্রিক্স অ্যান্ড গাইনোকোলজি, ই হসপিটাল, ন্যাশনাল ক্যানসার হাসপাতাল, ন্যাশনাল ইনস্টিটিউট অফ হেমাটোলজি অ্যান্ড ব্লাড ট্রান্সফিউশন, ন্যাশনাল হসপিটাল ফর ট্রপিক্যাল ডিজিজ, ন্যাশনাল হসপিটাল অফ ডার্মাটোলজি অ্যান্ড ভেনারোলজি, ডুক গিয়াং হাসপাতাল। এবং আরও অনেকের মধ্যে, এর নিজস্ব অনুশীলন প্রতিষ্ঠান, হ্যানয় মেডিকেল বিশ্ববিদ্যালয় হাসপাতাল।

এইচএমইউ ভিয়েতনামের সবচেয়ে বিখ্যাত মেডিকেল বিশ্ববিদ্যালয় হিসেবে বিবেচিত হয়। বিশ্ববিদ্যালয়ে ভর্তি পরীক্ষা খুবই প্রতিযোগিতামূলক। অতীতে, এটিই একমাত্র মেডিকেল বিশ্ববিদ্যালয় ছিলো যেখানে সমস্ত ভিয়েতনাম থেকে পড়াশুনার জন্য ছাত্ররা আসতো। দীর্ঘদিন ধরে, এটিই একমাত্র বিশ্ববিদ্যালয় যা জাতীয় বিশ্ববিদ্যালয়ের প্রবেশিকা পরীক্ষার সময় *অঞ্চল অনুসারে অগ্রাধিকার* দেয় না (যেমন: গ্রামীণ বা দুর্গম অঞ্চলের শিক্ষার্থীরা, যারা 'অঞ্চল অনুসারে বোনাস মার্ক' লাভ করতে চায়, তাদের অবশ্যই অন্যান্য মেডিকেল বিশ্ববিদ্যালয়ে আবেদন করতে হবে)।

চিত্রশালা
---------

* HMU এর মূল ভবন, এখন ভিয়েতনাম ন্যাশনাল ইউনিভার্সিটি, হ্যানয়HMU এর মূল ভবন, এখন ভিয়েতনাম ন্যাশনাল ইউনিভার্সিটি, হ্যানয়

তথ্যসূত্র
---------

বহিঃসংযোগ
---------

* হ্যানয় মেডিকেল বিশ্ববিদ্যালয়ের অফিসিয়াল সাইট

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
সিরি সুরেইয়া ওন্ডার
**সিরি সুরেইয়া ওন্ডার** (জন্ম ৭ জুলাই ১০৬২) একজন তুর্কি চলচ্চিত্র পরিচালক, অভিনেতা, চিত্রনাট্যকার, কলাম লেখক ও তুর্কমেন বংশের রাজনীতিবিদ। পিস অ্যান্ড ডেমোক্রেসি পার্টি (বিডিপি) সমর্থিত স্বাধীনভাবে ২০১১ সালে পার্লামেন্টে নির্বাচিত হন, পরে তিনি দলে যোগ দেন। তিনি ২০১৪ সালের পৌরসভা নির্বাচনে বিডিপির বোন পার্টি পিপলস ডেমোক্রেটিক পার্টির (এইচডিপি) ইস্তাম্বুল মেয়র প্রার্থী হিসেবে প্রতিদ্বন্দ্বিতা করেছিলেন এবং ৪,১২,৮৭৫ টি ভোট (8.8%) নিয়ে তৃতীয় স্থানে ছিলেন। ২০১৫ সালের ৭ জুনের সাধারণ নির্বাচনে তিনি আঙ্কারা প্রদেশের ১ ম নির্বাচনী জেলার এমপি নির্বাচিত হন।

শুরুর বছরগুলো
-------------

ওন্ডার ১৯৬৭ সালের ৭ জুলাই কুর্দিস্তানের সেমসারে নাপিত পিতার সন্তান হিসাবে জন্মগ্রহণ করেছিলেন, তার পিতা ১৯৬০-এর দশকে বেহিস বোরানের ওয়ার্কার্স পার্টির প্রাদেশিক কার্যালয়ের প্রতিষ্ঠাতা ও নেতা ছিলেন। তার বাবা সিরোসিসে মারা যান, যখন ওন্ডার আট বছর বয়সী ছিল। তার মা তাকে ও তার চার ছোট ভাই বোনকে নিয়ে দাদুর (মায়ের বাবা) বাড়িতে চলে যান। তিনি তার পরিবারকে আর্থিক ভাবে সহায়তা করার জন্য বিদ্যালয়ে অধ্যায়ন কালীনসময়ে একটি ফটোগ্রাফের দোকানে শিক্ষানবিশ হিসেবে কাজ শুরু করেন এবং উচ্চ বিদ্যালয়ের দশম শ্রেণী পর্যন্ত পড়া চালিয়ে যান।

তিনি ষোল বছর বয়সে ন্যাশনাল ম্যালেরিয়া নির্মূল কর্মসূচিতে কাজ করে আরও অর্থ উপার্জন করতে শুরু করেন। তিনি ট্রেড ইউনিয়ন আন্দোলনে জড়িত হন এবং এর ফলে তাকে বরখাস্ত করা হয়। কিছুদিন নিজের টায়ার মেরামতের দোকান চালিয়ে তিনি পরিচয়পত্রের জন্য মানুষের ছবি তুলে গ্রামাঞ্চলে জীবিকা নির্বাহ করতেন।

তিনি ১৯৮০ সালে রাষ্ট্রবিজ্ঞান পড়ার জন্য আঙ্কারার বিশ্ববিদ্যালয়ে ভর্তি হন। দ্বিতীয় মেয়াদে তিনি সামরিক শাসনের প্রতিবাদ করার জন্য একটি রাজনৈতিক ছাত্র আন্দোলনে যোগ দেন। এই সামরিক বিদ্রোহ ১৯৮০ সালের ১২ সেপ্টেম্বর সরকারকে উৎখাত করেছিল। অবৈধ সংগঠনে সদস্য হওয়ার অভিযোগে তাকে গ্রেফতার করা হয় এবং বারো বছরের কারাদণ্ড দেওয়া হয়। তিনি মামাক, উলুকানলার এবং হায়মানার মতো মত কারাগারগুলোর জনাকীর্ণ ওয়ার্ডে বন্দী ছিলেন।

কর্মজীবন
--------

তার ২০০৬ সালের চলচ্চিত্র *দ্য ইন্টারন্যাশনাল* ২০০৭ সালের আন্তর্জাতিক আদানা গোল্ডেন বোল ফিল্ম ফেস্টিভ্যালে *সেরা ছবির পুরস্কার* পেয়েছিল এবং ২৯তম মস্কো আন্তর্জাতিক চলচ্চিত্র উৎসবে প্রবেশ করেছিল।

তথ্যসূত্র
---------

1. 1 2  "Sırrı Süreyya Önder: Ben kürt kökenli değilim"। *Videonuz* (তুর্কি ভাষায়)। সংগ্রহের তারিখ ২০১৩-০৫-৩১।
2. 1 2 3 4  "'Bana bir avans verin size nasıl vekillik yapılır göstereyim'"। *Radikal* (তুর্কি ভাষায়)। ২০১১-০৪-১৬। সংগ্রহের তারিখ ২০১৩-০৫-৩১।
3. ↑  "BDP'den kritik açıklama!"। *Habertürk* (তুর্কি ভাষায়)। ২০১১-০৪-১৬। সংগ্রহের তারিখ ২০১৩-০৫-৩১।
4. ↑  "Supreme Electoral Council of Turkey"। সংগ্রহের তারিখ ৪ নভেম্বর ২০১৬।
5. ↑  "Ankara 1. Bölge 2015 Genel Seçim Sonuçları"। Haberler। সংগ্রহের তারিখ ৮ জুন ২০১৫।
6. ↑  "29th Moscow International Film Festival (2007)"। *MIFF*। ২০১৩-০৪-২১ তারিখে মূল থেকে আর্কাইভ করা। সংগ্রহের তারিখ ২০১৩-০৫-৩০।
গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন
**গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন** (ওয়াইলি: *gnyos rgyal ba lha nang pa sangs rgyas rin chen*) (১১৬৪-১২২৪) তিব্বতী বৌদ্ধধর্মের ল্হা-পা (ওয়াইলি: *lha pa*) নামক একটি ধর্মসম্প্রদায়ের প্রতিষ্ঠাতা ছিলেন।

সংক্ষিপ্ত জীবনী
---------------

গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন ১১৬৪ খ্রিষ্টাব্দে মধ্য তিব্বতে জন্মগ্রহণ করেন। তার পিতা গ্ন্যোস-গ্রাগ্স-পা-দ্পাল (ওয়াইলি: *gnyos grags pa dpal*) মধ্য তিব্বতের অন্যতম ধনী ব্যক্তি ছিলেন। ব্কা'-ব্র্গ্যুদ ধর্মসম্প্রদায়ের ত্শাল-পা-ব্কা'-ব্র্গ্যুদ (ওয়াইলি: *tshal bka' brgyud*) ধর্মীয় গোষ্ঠীর প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা (ওয়াইলি: *zhang g.yu brag pa brtson 'grus grags pa*) শৈশবে তাকে ভারতীয় মহাসিদ্ধ কাহ্ন পার পুনর্জন্ম রূপে চিহ্নিত করেন। ১১৯০ খ্রিষ্টাব্দে তিনি ভিক্ষুর শপথ গ্রহণ করেন। এরপর তিনি 'ব্রি-গুং ও কৈলাশ পর্বতের নিকট দীর্ঘকাল সাধনায় লিপ্ত থাকেন। কথিত আছে, ১২১৬ খ্রিষ্টাব্দে তিনি র্দো-স্ঙ্গোন-র্দ্জোং (ওয়াইলি: *rdo sngon rdzong*) নামক ভূটানের প্রথম দুর্গ নির্মাণ করান। ১২১৯ খ্রিষ্টাব্দে তিনি ল্হা-থেল-রিন-ছেন-গ্লিং (ওয়াইলি: *lha thel rin chen gling*) নামক একটি বৌদ্ধবিহার স্থাপন করেন। তিনি ল্হা-পা (ওয়াইলি: *lha pa*) নামক একটি ধর্মসম্প্রদায়ের প্রতিষ্ঠা করেন, যা পরবর্তীকালে ভূটানে তাদের প্রভাব বিস্তার করে।

তথ্যসূত্র
---------

1. ↑  Martin, Dan (2008-08)। "Nyo Gyelwa Lhanangpa Sanggye Rinchen"। *The Treasury of Lives: Biographies of Himalayan Religious Masters*। সংগ্রহের তারিখ 2014-12-22।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Aris, Michael. 1980. Bhutan: The Early History of a Himalayan Kingdom. Ghaziabad: Vikas Publishing House, pp. 168–72.
* Roerich, George, trans. 1996. The Blue Annals. 2nd ed. Delhi: Motilal Banarsidas, pp. 373, 601-2, 608.